《与王使君诗五首 其五》
魏晋·郭璞

靡竭匪浚，靡颓匪隆。持贵以降，挹满以冲。迈德遗功，于盛思终。

愿林之蔼，乐岱之崇。永观玉振，长赖英风。

作者简介：（276—324）东晋河东闻喜人，字景纯。博学，好古文奇字，精天文、历算、卜筮，擅长诗赋。西晋末过江，为宣城太守殷祐参军，为王导所重。晋元帝拜著作佐郎，与王隐共撰《晋史》，迁尚书郎。后为王敦记室参军。以卜筮不吉谏阻敦谋反，为敦所杀。后追赠弘农太守。为《尔雅》、《方言》、《山海经》、《穆天子传》作注，传于世。有辑本《郭弘农集》。